cyanic-selkie/wikianc huggingface dataset:
Կամչատկայի թերակղզի
Ռելիեֆ
Ռելիեֆում աչքի են ընկնում Սրեդիննի (Իչինյան Սոպկա հրաբուխը, 3621 մ) և նրան զուգահեռ Արևելյան լեռնաշղթաները, դրանց միջև՝ Կենտրոնական Կամչատկյան ցածրությունը 10-80 կմ լայնությամբ, որով հոսում է Կամչատկա գետը։ Թերակղզում կա 160 հրաբուխ․ 28-ը՝ գործող (Կլյուչևսկայա Սոպկա, 4750 մ ամենաբարձրը կետը, Շիվելուչ և այլն)։ Կամչատկայի հյուսիսում տարածված են տունդրանները, կենտրոնական մասում՝ անտառները, 1000 մետրից վեր՝ ալպյան մարգագետինները, լեռնային տունդրանները։
Կլիմա
Կլիման ծովային մուսսոնային է, կենտրոնական և հյուսիսայ մասերում՝ չափավոր ցամաքային։ Փետրվարի միջին ջերմաստիճանը արևմուտքում -15 °C է, արևելքում՝ -11 °C, կենտրոնական մասում՝ -16 °C, օգոստոսինը, համապատասխանաբար, 12 °C, 12,5 °C, 16 °C, տարեկան տեղումները՝ 600-1100 մմ։
Կենդանական աշխարհ
Կենդանիներից կան սամույր, աղվես, գայլ, արջ, ջրասամույր, մշկամուկ, հյուսիսային եղջերու։ Ամենատարածվավծ կենդանին է դարչնագույն արջը։ Կամչատկայի կենդանիների 80% կազմում եմ միջատները, կան շատ տեսակի սարդեր։
Գրականություն
Կատեգորիա:Ռուսաստանի թերակղզիներ Կատեգորիա:Ասիայի թերակղզիներ Կատեգորիա:Համաշխարհային ժառանգություն Ռուսաստանում
Վեյանո
Վեյանո (Vejano), կոմունա Իտալիայում, տեղակայված է Լացիո մարզի Վիտերբո գավառում ։
Բնակչությունը կազմում է 2297 մարդ (2008), խտությունը կազմում է 52 մարդ/քառ. կմ։ Զբաղեցնում է 44 քառ. կմ տարածք։ Փոստային ինդեքս - 1010, հեռախոսային կոդ - 0761։
Բնակավայրի հովանավոր է համարվում Սուրբ Սանտ Օրսիոն։ Տոնը նշվում է հունվարի 29-ին։
Ժողովրդագրություն
Բնակչության դինամիկան.
Ծանոթագրություններ
Կատեգորիա:Իտալիայի քաղաքներ
545
Մահեր
Կատեգորիա:545 Կատեգորիա:Տարեթվեր
Կուրորտա
Կուրորտա (Курорта, Курорт), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 822 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Կորպորատիվ կառավարում
Կորպորատիվ կառավարում (corporate governance), ընկերության բաժնետերերի և ղեկավարության միջև համագործակցության համակարգ է։ Կորպորատիվ կառավարման էությունը կայանում է կառավարման ցիկլի իրականացման մեջ, որ հասնեն կորպորացիայի համար մաքսիմալ էֆեկտիվ աշխատանքի, որը կորպորատիվ կառավարման հիմնական չափանիշն է համարվում։ Կորպորատիվ կառավարման մասնակիցներն ենէ ընկերությունները, բաժնետերերը, ռազմավարական և պորտֆելային ներդրողները, հետաքրքրված անձինք։
Արդյունավետ կորպորատիվ կառավարման բնութագրական գծերն են Համաշխարհային բանկի սահմանմամբ՝
Գրականություն
Կատեգորիա:Մենեջմենթ Կատեգորիա:Կորպորատիվ կառավարում Կատեգորիա:Կորպորատիվ իրավունք
556
Մահեր
Կատեգորիա:556 Կատեգորիա:Տարեթվեր
Շամիլ Տարպիշչև
Շամիլ Անվյարովիչ Տարպիշչև (Шамил Әнвәр улы Тарпищев, ), թենիսիստ, մարզիչ, խորհրդային և ռուսական սպորտի գործիչ։ Ռուսաստանի թենիսի ֆեդերացիայի նախագահ։
Կենսագրություն
Ծնվել է 1948 թվականի մարտի 7-ին Մոսկվայում։  Հայրը՝ Անվյար Բելյալովիչ  Տարպիշչևը (1913-1995) և  մայրը՝ Մարյամ Ալիևնա Տարպիշչևան  (1922-2003)  ծնվել և մեծացել են Մորդովիայում, թաթարական  Յունկի գյուղում։ Ունի երկու որդի Ամիրը ( ծնվ.՝ 1987 թ.)  և  Ֆիլիպը (ծնվ.՝ 1994 թ.):
Ավարտել է Ֆիզիկական կուլտուրայի պետական կենտրոնական ինստիտուտը։ Հաջողությամբ մասնակցել է թենիսի գծով ռուսական և համաշխարհային մրցումների։ Սպորտի վարպետ է (1966), 1970-ական թվականներին Տարպիշչևի հետ խաղացել է Վլադիմիր Նաբոկովը ։ Ծառայել է ռազմա-օդային զորքերում, որպես  «խաղացող» հաղթել է թենիսի հեղինակավոր մրցաշարերում, ընդգրկվել ԲԿՄԱ-ի թիմում և պարապել  Վ. Ա. Կլեյմյոնովի մոտ ։
1974 թվականից անցել է մարզչական աշխատանքի, եղել МГС  «Դինամո» ԿՄԸ-ի ավագ մարզիչ, ԽՍՀՄ հավաքական թիմի գլխավոր մարզիչ (1974-1991), ԽՍՀՄ (1974-1991), ԱՊՀ (1992) և Ռուսաստանի (1997-2014) հավաքական թիմերի ավագ Դևիսի գավաթի (41 մրցախաղ) և Ֆեդերացիայի գավաթի  (1978-1980, 11 մրցախաղ) մրցաշարերում։ Տարպիշչևի ղեկավարությամբ խորհրդային թենիսիստները նվաճել են  26 ոսկե մեդալներ Եվրոպայի չեմպիոնատներում (1974-1983), դուրս են եկել կիսաեզրափակիչ Դևիսի Գավաթի (1974, 1976) և Ֆեդերացիայի գավաթի  (1978-1979) և եզրափակիչ, Թագավորական գավաթի (1981) մրցաշարերում։ Ասիա-Եվրոպա (1983) մրցաշարում եղել է Եվրոպայի հավաքական թիմի ավագը։ Եղել է Ռուսաստանի Դաշնության նախագահի ֆիզիկական կուլտուրայի և սպորտի գծով խորհրդականը  (1992-1994), Սպորտի ազգային ֆոնդի (ՍԱՖ) նախագահը (1992 -հուլիս 1994), Ռուսաստանի նախագահին կից ֆիզիկական կուլտուրայի և սպորտի Կոորդինացիոն կոմիտեի նախագահը (1993-1997)։ Եղել է Ռուսաստանի Դաշնության Ֆիզկուլտուրայի և տուրիզմի պետական կոմիտեի նախագահը (1994-1996)։  1996 թվականից Մոսկվայի քաղաքապետի սպորտի գծով խորհրդականն է, «Կրեմլի Գավաթի»  տնօրենների  խորհրդի նախագահը։   2002 թվականին դարձավ  Ռուսաստանի նախագահին կից ֆիզիկական կուլտուրայի և սպորտի Խորհրդի նախագահության անդամ, Ռուսաստանում սպորտի զարգացման ստրատեգիայի, ֆիզկուլտուրայի և սպորտի բնագավառում գերակա ուղղությունների մշակման հանձնաժողովի նախագահն էր։
26 տարեկանում ընդունվում է ԽՄԿԿ շարքերը ։ 1994 թվականից Ռուսաստանի Օլիմպիական կոմիտեի գործադիր կոմիտեի, 1996 թվականից՝ Միջազգային Օլիմպիական կոմիտեի անդամ է։ Կազանում Շամիլ Տարպիշչևի անունով է կոչվում թենիսի ակադեմիան ։
1994 թվականից «Թենիս» ամսագրի խմբագրական խորհրդի անդամ է։ Հեղինակ է «Թենիսահարթակն է կանչում» (1988), «Թենիս, առաջին քայլեր» (1990), «Թենիսի այբուբենը» (1999), «Ամենաերկար մրցախաղը» (1999), «Հոյակապ յոթնյակը կամ համաշխարհային թենիսի ռուսական աստղերը» (2006), «Առաջին ցանցը» (2008) գրքերի։
2014 թվականի հոկտեմբերի 7-ի «Երեկոյան Ուրգանտ» հեռուստածրագրի եթերում Տարպիշչևն անվայելուչ կատակեց՝ հանրահայտ թենիսիստուհիներ Ուիլյամս քույրերին անվանելով «եղբայրներ», որի համար Կանանց թենիսի ասոցիացիայի (WTA) կողմից որակազրկվեց մեկ տարի ժամկետով և տուգանվեց 25 հազար դոլարի չափով ։
Արտաքին հղումներ
Կատեգորիա:Թենիսիստներ Կատեգորիա:Թենիսի մարզիչներ Կատեգորիա:ԽՍՀՄ վաստակավոր մարզիչներ
Խոյի ճակատներ
«Խոյի ճակատներ», արմատական ապարների ժայռոտ ելուստներ՝ հարթված ու հղկված շարժվող սառցադաշտերից։ Դեպի շարժվող սառցադաշտն ուղղված լանջը ողորկ է, ունի մեղմ թեքություն և կլորավուն կտրվածք։ Հակադիր լանջը համեմատաբար զառիվեր է, անհարթ։ Ունենում են մինչև 100 մ երկարություն, 50 մ բարձրություն։ Տարածված են ժամանակակից և հին մայրցամաքային ու լեռնային սառցապատումների շրջաններում։
Ալբանիայի ֆուտբոլի ազգային հավաքական
Ալբանիայի ֆուտբոլի ազգային հավաքականը ներկայացնում է Ալբանիան միջազգային ֆուտբոլային մրցաշարերում և ղեկավարվում է ֆուտբոլի ֆեդերացիայի կողմից։ Հավաքականի ՖԻՖԱ լավագույն արդյունքը վարկանշային աղյուսակում եղել է 37-րդ տեղը իսկ վատագույնը 124-րդ տեղը։
Ծանոթագրություններ
Կատեգորիա:Ալբանիա Կատեգորիա:Եվրոպայի ֆուտբոլի ազգային հավաքականներ
Միոդրագ Բուլատովիչ
Միոդրագ Բուլատովիչ (Miodrag Bulatović, Миодраг Булатовић. ), ծնունդով չեռնոգորիացի սերբ գրող, ժուռնալիստ, քաղաքական գործիչ ։ Համարվում է սերբ լավագույն վիպասաններից և շարունակում է մնալ առավել շատ թարգմանված սերբ հեղինակներից մեկը ։
Կենսագրություն
Ծնվել է չեռնոգորիական Բիելո Պոլե քաղաքում։ Մանուկ հասակում տառապել է ընկնավորության նոպաներից, կարդալ-գրել ուշ է սովորել։ Ավարտել է Կրուշևացի գիմնազիան, ապա Բելգրադի համալսարանում գրականություն ու հոգեբանություն է ուսումնասիրել։ Համալսարանն ավարտելուց հետո աշխատել է որպես ժուռնալիստ, այդ թվում՝ ռադիոյում։ Գրականություն մուտք է գործել 1956 թվականին հրատարակած Djavoli dolaze («Դևերն են գալիս») պատմվածքների ժողովածուով, որն արժանացել է Սերբիայի գրողների միության մրցանակին։ Բուլատովիչի «Կարմիր աքլորն ուղիղ երկինք է թռչում» («Crveni petao leti prema nebu», 1959 թ.) վեպը, որի գործողությունները ծավալվում են Հյուսիսարևելյան Չեռնոգորիայում, թարգմանվել է քսանից ավելի լեզուներով։ Դրանից հետո գրողը երկար ժամանակ հրաժարվել է իր գործերը հրատարակել՝ բողոքելով իր ստեղծագործությանը գրաքննության միջամտության դեմ։ Տևական ընդմիջումից հետո լույս տեսած հաջորդ՝ «Հերոսն էշի վրա» (Heroj na magarcu, 1967) վեպը, որը հեղինակի բնորոշմամբ՝ «պատերազմի մասին մռայլ ու շիկացած մղձավանջ է», նախ տպագրվել է արտասահմանում և դրանից չորս տարի անց միայն՝ Հարավսլավիայում։
Բուլատովիչի երկերում հազվադեպ չէ դևերի, սատանաների, չարքերի հանդես գալը. նա հաճախ է դիմում գրոտեսկի, սև հումորի գրական հնարքներին ։ Գրականագետները նրա ստեղծագործությունը բնորոշում են որպես ֆանտաստիկ-գրոտեսկային, գտնում են, որ նա շարունակել ու զարգացրել է եվրոպական խաբեբայական վեպի, Բոկաչչոյի, Ռաբլեի, Սերվանտեսի, Էդգար Պոյի, Գոգոլի, Կաֆկայի, Գյունտեր Գրասի, մոգական ռեալիզմի գրական ավանդույթները։ Իսկ 1966 թվականին լույս տեսած «Ահա և Գոդոն» թատերգությունը գրված է Սեմյուել Բեքեթի «Գոդոյին սպասելիս» պիեսի մոտիվներով։
1970-ական թվականներին Բուլատովիչը մամուլում հարձակումներ է գործել Դանիլո Կիշի դեմ։ Կյանքի վերջին տարիներին անդամագրվել է Սերբիայի սոցիալիստական կուսակցությանը, դարձել դրա եռանդուն ղեկավար գործիչներից մեկը, հանդես եկել ծայրահեղ ազգայնական դիրքերից, որի պատճառով արժանացել է Հարավսլավիայի ոչ սերբ ժողովուրդների թշնամական վերաբերմունքին։
Բուլատովիչի՝ 1975 թվականին հրատարակած «Չորսմատնանի մարդիկ» (Ljudi sa četiri prsta, 1975) վեպը, որը պատկերում է վտարանդիների (էմիգրանտների, ներգաղթյալների) կյանքը, ճանաչվել է «Տարվա վեպ» և հեղինակին բերել NIN Prize մրցանակ ։ Լույս է տեսել նաև այդ երկի շարունակությունը հանդիսացող «Հինգերորդ մատը» (Peti prst, 1977) վեպը։
Մեծարանք
Միոդրագ Բուլատովիչի ստեղծագործությունները թարգմանվել ու հրատարակվել են աշխարհի բազմաթիվ ժողովուրդների լեզուներով։ Սերբիայում՝ Բելգրադի շրջանում գտնվող Ռակովիցա քաղաքի կենտրոնական գրադարանը կոչվել է նրա անունով ։
Արտաքին հղումներ
Կատեգորիա:Սերբ գրողներ Կատեգորիա:Չեռնոգորիայի մշակույթ Կատեգորիա:Սերբ լրագրողներ Կատեգորիա:Սերբ դրամատուրգներ Կատեգորիա:Սերբիայի քաղաքական գործիչներ Կատեգորիա:Սերբ արձակագիրներ Կատեգորիա:Բելգրադի համալսարանի շրջանավարտներ
Բենեֆիսից հետո
Հրապարակումներ
Անտոն Չեխովի ««Բենեֆիսից հետո»» պատմվածքը գրվել է 1885 թվականին, առաջին անգամ հրապարակվել է «Պետերբուրգյան թերթում», 1885 թվականի սեպտեմբերի 23-ին, № 261` Ա. Չեխոնտե ստորագրությամբ։
Սյուժե
Բենեֆիսից հետո «Վենետիկ» հյուրանոցի համարներից մեկում նստած էին ողբերգակ դերասան Ունիլովը և արտիստ Տիգրովը։ Նրանց դիմաց սեղանին դրված էին օղի, կարմիր գինի, կոնյակ և սարդինա։ Ունիլովը ոգևորությամբ պատմում էր թատրոնում իր ելույթների մասին և հիշատակում իր աշխատած 123 ռուբլի 80 կոպեկի մասին։ Լսելով փողերի մասին` Տիգրովը խնդրեց իրեն անվերադարձ նվիրել քսան «թալեր», որպեսզի գնա Ելեց, որտեղ մահացել էր իր քեռին, այլապես ստիպված կլիներ ոտքով գնալ։ Այս խնդրանքից հետո Ունիլովը սկսեց հաշվել, արդյոք ստացված գումարը կհերիքի պլանավորված գնումները կատարելու համար։ Արտիստները հերթով սկսեցին հիշել, թե ինչեր են պետք իրենց թատրոնի համար։ Այն բանից հետո, երբ Ունիլովը հիշեց, որ իրեն վերարկու է պետք, Տիգրովի համար գումարը չբավականեցրեց։ Այդ ժամանակ Տիգրովը հանդիմանեց Ունիլովին եսասիրության մեջ և ասաց.
Ունիլովը ստիպված քսան ռուբլի տվեց Տիգրովին, որից հետո նրանք գնացին կայարան։ Կայարանում նրանք գարեջուր, կարմիր գինի և ուտելիք պատվիրեցին և, երբ նրանց միացավ կոմիկ Դուդկինը, մոռացան տեղ գնալու մասին։ Արտիստները սկսեցին քայլել կայարանում և Դուդկինը նրանց հրավիրեց «Բել-վյու», որտեղ հավաքվել էին մյուս դերասանները։ «Բել-վյու»-ի հաշիվը «կերավ ամբողջ բենեֆիսի հասույթը»։
Արտաքին հղումներ
Կատեգորիա:1885 գրքեր Կատեգորիա:Անտոն Չեխովի ստեղծագործություններ
Ալեքսանդրա Կամենշչիկ
Դահուկորդուհու կարիերա
2010 թվականի Վանկուվերի Օլիմպիական խաղերում նա ազատ ոճի 10 կմ մրցավազքում զբաղեցրել է 70-րդ տեղը։
Իր կարիերայի ընթացքում նա մասնակցել է աշխարհի երկու առաջնություններին, իսկ լավագույն արդյունքը Լիբերեցի 2009 թվականի աշխարհի առաջնությունում գրաված 84-րդ տեղն է։
Բիաթլոնիստուհու կարիերա
Մասնակցել է աշխարհի չորս առաջնությունների, իսկ լավագույն արդյունքը՝ 86-րդ տեղն է անհատական մրցավազքի 2009 թվականի առաջնությունում։ Մեկնարկել է աշխարհի գավաթի մի շարք մրցաշարերի մրցավազքերում, սակայն նրանցից ոչ մեկում չի բարձրացել 81-րդ հորիզոնականից վերև և չի նվաճել գավաթային միավորներ։
Սոչիում կայացած օլիմպիական խաղերի մրցավազքում 84 տեղից զբաղեցրել է 84-րդ տեղը։
Արտաքին հղումներ
Կատեգորիա:Բիաթլոնիստուհիներ‎ Կատեգորիա:Դահուկորդուհիներ Կատեգորիա:Դահուկավազորդուհիներ ըստ ազգության Կատեգորիա:Մոլդովացի մարզիկներ ըստ մարզաձևի
Ժուկոտին (գյուղ, Տուրկայի շրջան)
Ժու́կոտին (Жу́котин), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Ժու́կոտին գյուղում բնակվում էր 656 մարդ։ Բնակչության խտությունը կազմում էր 820 մարդ/կմ²։
Արտաքին հղումներ
Կատեգորիա:Ուկրաինայի Լվովի մարզի Տուրկայի շրջանի բնակավայրեր Կատեգորիա:Ուկրաինայի գյուղեր
Free TC
«Free TC», ամերիկացի հիփ հոփ/R&B երգիչ Ty Dolla Sign-ի առաջին ստուդիական ալբոմը։ Այն թողարկվել է 2015 թվականի նոյեմբերի 13-ին՝ Taylor Gang Records և Atlantic Records լեյբլների կողմից ։ Ալբոմում իրենց մասնակցությունն ունեն Քենդրիկ Լամարը, Բրենդին, Ջեյմս Ֆաունտլերոյը, E-40-ն, Jagged Edge-ը, Babyface-ը, Թրեյ Սոնգզը, Սևին Սթրիթերը, Big TC-ն, D-Loc-ը, Քանյե Ուեսթը, Դիդին, Վիզ Խալիֆան, Fetty Wap-ը, Future-ը, Rae Sremmurd-ը, YG-ն, Ջո Մոսիսը, TeeCee4800-ը, Ար Քելլին, Sa-Ra-ն և ՓիՋեյը ։ Ալբոմը ամերիկյան Billboard 200 հիթ շքերթում զբաղեցրել է 14-րդ հորիզոնականը ։ Ալբոմի դելույքս տարբերակը թողարկվել է 2016 թվականի մարտին և ներառում է 4 նոր երգ, որից երկուսում իրենց մասնակցությունն ունեն Ջո Մոսիսը և Քուեյվոն ։
Արտաքին հղումներ
Կատեգորիա:2015 ալբոմներ Կատեգորիա:Անգլալեզու ալբոմներ
Սեն Պյեր սյուր Դիվ (կանտոն)
Սեն Պյեր սյուր Դիվ (Saint-Pierre-sur-Dives), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Լիզյո օկրուգի մեջ։ Համաձայն 2006 թվականի մարդահամարի կանտոնի բնակչությունը 7791 մարդ էր։ Կանտոնի համարը 1429 է։ Կանտոնում կա 13 կոմունա։
Արտաքին հղումներ
Կատեգորիա:Ֆրանսիայի կանտոններ Կատեգորիա:Կալվադոս դեպարտամենտի կանտոններ
Բեկեշևո (գյուղ, Բայմակսկի շրջան)
Բեկեշևո (Бекешево, Бикеш), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 816 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բայմակսկի շրջանի բնակավայրեր
Կարստեն Ալնես
Կարստեն Ալնես (Karsten Alnæs, ), նորվեգացի գրող, պատմաբան, լրագրող։ Բանասիրության թեկնածու։
Կենսագրություն
Կարստեն Ալնեսը ծնվել է 1938 թվականին Հյոնեֆոսում։ Ավարտել է Օսլոյի համալսարանի պատմության և գրականության բաժինները։ Մինչև գրականությանը նվիրվելը, աշխատել է որպես լրագրող և դասավանդել է Նորվեգական լրագրության դպրոցում։ Առաջին անգամ որպես գրող հանդես է եկել 1975 թվականին՝ «Բոռերը» ժողովածուով։ Նրա գրական ժառանգությունը ներառում է 15 վեպ,  3 մանկական գիրք, պատմվածքների ժողովածու և մի քանի ոչ-գեղարվեստական ժանրի ստեղծագործություն։
1992 թվականին լավագույն վեպ անվանակարգում Ալնեսի «Թրոլլիբեն» վեպն արժանացել է Բրագի մրցանակի, 2003 թվականին գրականության ոլորտում մեծ ավանդ ունենալու համար կրկին արժանացել է Բրագի պատվավոր մրցանակի ։ 1998 թվականին արժանացել է Դոբլոուգի մրցանակի։
Նրա «Նորվեգիայի պատմություն» գիրքը (5 հատոր, 1996-2000 թվականներ) ստացել է Նորվեգական պատմական ասոցիացիայի կողմից տրվող Սվերե Սթինի անվան մրցանակ  և գլխավորել է Նորվեգիայի գիտամատչելի բեսթսելլերների ցուցակը։ Այն նաև ընկած է հեռուստասերիալի նկարահանման հիմքում, որի ռեժիսորն Ալնեսն է։ Նրա «Եվրոպայի պատմություն» գիրքը (4 հատոր,  2003-2006 թվականներ) թարգմանվել է մի քանի լեզուներով։ Ինչպես և նախորդ գիրքը, այս գիրքը դեռ հրատարակվում է։
1985-1987 և 1999-2001 թվականներին Ալնեսը ընտրվել է Նորվեգիայի գրողների ընկերության նախագահ և ակտիվ գործունեություն է ծավալել ՊԵՆ ակումբի գործունեության մեջ։ Ալնեսը հանդես է եկել միջազգային դասախոսություններով, Եվրոպական մշակութային պառլամենտի Սկանդինավյան երկրների միայնակ ներկայացուցիչն է։
Ծանոթագրություններ
Կատեգորիա:Նորվեգացի գրողներ Կատեգորիա:Նորվեգացի պատմաբաններ Կատեգորիա:Նորվեգացի լրագրողներ Կատեգորիա:Օսլոյի համալսարանի շրջանավարտներ Կատեգորիա:Բանասիրական գիտությունների թեկնածուներ
Մելիք Սահակ Շերգիլյան
Մելիք Սահակ Շերգիլյան, հայազգի պետական գործիչ, Տփղիսի մելիք (Թբիլիսի քաղաքապետ) ։
Ս. Շերգիլյանի հայրը եղել է Մելքոնը, եղբայրները՝ Խատին և Էստատը։ Ունեցել է չորս որդի՝ Շաքարը, Գևորգը, Դավիթը և Շերմազանը ։
602
Մահեր
Կատեգորիա:602 Կատեգորիա:Տարեթվեր
Լիլու (այլ կիրառումներ)
Լիլու անվանումը կարող է վերաբերել.
Մելիք Սահակ Շերգիլյան
Ծանոթագրություններ
Կատեգորիա:Թբիլիսիի հայազգի քաղաքապետներ Կատեգորիա:Հայ պետական գործիչներ Կատեգորիա:Բեհբությաններ
Լաչթա
Լաչթա (ლაჩთა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում ։
Դիրք
Գտնվում է ծովի մակարդակից 900 մետր բարձրության վրա։ Շրջկենտրոն Օնից հեռու է 2,5 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 171 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան
(2673) Լոսիգնոլ
(2673) Լոսիգնոլ (Lossignol), աստերոիդ աստերոիդների գոտու արտաքին մասում։ Հայտնաբերվել է 1980 թվականի մայիսի 22-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 3,215439 ա. մ., առավելագույնը մոտենում է 2,7396 ա. մ. հեռավորության վրա և հեռանում 3,6912 ա. մ. ։ Արեգակի շուրջ մեկ ամբողջական պտույտ է կատարում 2106 երկրային օրվա ընթացքում, իր ուղեծրով շարժվելով միջինում 0,17094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Խոյի բարբառ
Խոյի բարբառ, Սալմաստ-Խոյի բարբառ, Ուրմիայի բարբառ, հայերենի բարբառ։ Ըստ հայերենի բարբառների ձևաբանական դասակարգման պատկանում է «լիս» կամ «էլ» ճյուղին, ըստ բազմահատկանիշ վիճակագրական դասակարգման՝ արևելյան խմբակցության հարավարևելյան բարբառախմբին։ Խոսվել է Խոյի, Սալմաստի, Մակուի, Իգդիրի և Նախիջևանի գավառներում, այժմ խոսվում է Արտաշատի, Արարատի, Վայքի (նախկինում՝ Ազիզբեկով), Եղեգնաձորի, մասամբ՝ Էջմիածնի, Սիսիանի, Կոտայքի, Ապարանի շրջաններում։ Խոյի բարբառի հնչյունական համակարգով նման է Վանի բարբառին, իսկ քերականությամբ՝ Մարաղայի բարբառին։ Հնչյունական համակարգում առկա են ա, օ, ու, է, ի, ը, ա̈, օ̈, ո̈ւ ձայնավորները (բան >պա̈ն, բով>պօ̈վ, ուլ>ո̈ւլ) և երկբարբառակերպ ո͡ւօ հնչույթը (խոտ>խո͡ւօտ, ձոր>ծո͡ւօր)։ Որոշ խոսվածքներում կա նաև կոշտ ի (կընըիկ)։ Գրաբարյան երկբարբառները վերածվել են պարզ ձայնավորների (հայր>խէր, սեաւ>սէվ, արիւն>արուն)։
Խոյի բարբառի բաղաձայնական համակարգը ենթարկվում է առաջին տեղաշարժին՝ գրաբարյան ձայնեղ պայթականները, սովորաբար, վերածվում են խուլերի (բերել>պէրէլ, գայլ>կյէլ, դաշտ-տաշտ, ձայն>ծէն, ջուր>ճուր), իսկ պարզ խուլերը և շնչեղ խուլերը մնում են անփոփոխ։ Բարդ կիսաշփական ձ, ծ, ց, ջ, ճ, չ բաղաձայնից առաջ կորցնում են իրենց պայթական բաղադրիչները՝ վերածվելով պարզ շփականների (իջանել>էջնէլ, միջնակ >մջնէկ, կծկել-ըսկէլ, աչք>աշկ և այլն)։ Կան քմային գյ, կյ, քյ հնչյունները (ընկեր >ինգյէր, սկեսուր >կյըսուր, քեռի>քյէռի) և պայթական ղ̊ հնչույթը՝ առավելապես փոխառյալ բառերում (ղարիբ>ղ̊արիբ, ղափաղ>ղ̊ափաղ)։ Գրաբարյան հ-ն, որպես կանոն, վերածվում է խ-ի (հաց>խաց, հանել>խանէլ, հայր>խէր)։ Խոյի բարբառն ունի 4 հոլովաձև, բացակայում է ներգոյականը։ Սեռականը հոդ չի ստանում, բացառականը կազմվում է է(ն), իսկ առանձին դեպքերում նաև՝ մէ(ն) վերջավորությամբ։ Հատկանշական է հոդերի կիրառությունը դիմավոր բայերի հետ (թըփէլիս, «ծեծում է ինձ», օրօխկէլիտ, «ուղարկում է քեզ»)։
Խոյի բարբառի սահմանական եղանակի ներկա ժամանակը կազմվում է ս վերջավորվող դերբայով, իսկ առանձին խոսվածքներ՝ լ վերջավորվող դերբայով (կյիրէս էմ, կյիրէս էս, կյիրէլի կամ կյիրել էմ, կյիրէլ էս, կյիրէլի), վաղակատար դերբայը կազմվում է իր, հարակատարը՝ ած և ուկ մասնիկներով։ Ե խոնարհման պարզ բայերի կատարյալի հիմքը արմատական է (կյիրիմ, կյիրիր, կյիրէց)։ Հարկադրական եղանակը կազմվում է տի կամ տիկյը= կյըտը մասնիկներով։ Անցյալ ժամանակաձևերը կազմվում են ներկա ժամանակաձևերից՝ էր բառ-մասնիկի հավելմամբ (կյիրէս էմ-կյիրէս էմ էր, կյիրիր էմ-կյիրիր էմ էր, կյիրէմ֊կյիրէմ էր, տի կյիրէմ-տի կյիրէմ էր և այլն)։
Կատեգորիա:Լիս ճյուղի բարբառներ
Վետրալլա
Վետրալլա  (Vetralla), կոմունա Իտալիայում, տեղակայված է Լացիո մարզի Վիտերբո գավառում ։
Բնակչությունը կազմում է 12459 մարդ (2004), խտությունը կազմում է 105,45 մարդ/քառ. կմ։ Զբաղեցնում է 113,01 քառ. կմ տարածք։ Փոստային ինդեքս - 01019, հեռախոսային կոդ - 0761։ Բնակավայրի հովանավոր է համարվում Սուրբ Սանտ Իպոլիտոն։ Տոնը նշվում է ամեն տարի օգոստոսի 24-ին։
Ծանոթագրություններ
Կատեգորիա:Իտալիայի քաղաքներ
Կուրորտ-Դարասուն
Կուրորտ-Դարասուն (Курорт-Дарасун), քաղաքատիպ ավան Ռուսաստանի Անդրբայկալյան երկրամասի Կարիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 3101 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1858 թվականին հիմնադրված բնակավայրեր Կատեգորիա:Ռուսաստանի Անդրբայկալյան երկրամասի Կարիմսկի շրջանի բնակավայրեր
Անդրեաս Պերեյրա
Անդրեաս Պերեյրա (Andreas Hoelgebaum Pereira, ), բրազիլացի կիսապաշտպան, որը հանդես է գալիս անգլիական Մանչեսթեր Յունայթեդում և Բրազիլիայի Մ20 հավաքականում։ Ներկայումս վարձավճարով հանդես է գալիս Վալենսիա ֆուտբոլային ակումբում։
ՊՍՎ Էյնդհովեն
Պերեյրա իր կարիերան սկսել է հոլանդական ՊՍՎ Էյնդհովեն ակումբի կազմում։
Մանչեսթեր Յունայթեդ
2011 թվականին տեղափոխվել է Մանչեսթեր Յունայթեդի ակադեմիա։ Իր դեբյուտը նշել է Լիգայի գավաթի շրջանակներում` մրցելով ՄԿ Դոնսի դեմ։ 2015 թվականի սկզբին տեղափոխվել է առաջին թիմ։ Իր դեբյուտը նշել է 2015 թվականի մարտի 15-ին Տոտենհեմ Հոտսպուրի դեմ խաղում։
Արտաքին հղումներ
Կատեգորիա:Մանչեսթեր Յունայթեդի ֆուտբոլիստներ Կատեգորիա:Բելգիացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՊՍՎ Էյնդհովենի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Գրանադայի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Լոմելի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Աննա Միտգուչ
Աննա Միտգուչ (Waltraud Anna Mitgutsch, ), ավստրիացի գրող, գրաքննադատ, թարգմանիչ։
Կենսագրություն
Զալցբուրգի համալսարանում սովորել է գերմանագիտություն և անգլիագիտություն, 1974 թվականին այնտեղ պաշտպանել է ատենախոսություն Թեդ Հյուզի պոեզիայի մասին։ 1974-1985 թվականներին դասավանդել է Ավստրիայի, Հարավային Կորեայի և ԱՄՆ-ի համալսարաններում, հրատարակել է անգլիագիտության մի քանի գիրք, թարգմանել է Ֆիլիպ Լարկինի քնարերգությունը և այլն։ 1985 թվականից բացառապես զբաղվում է գրականությամբ։ Ընդունել է հուդայականության։ Ապրել է Լինցում և Բոստոնում։
Արտաքին հղումներ
Կատեգորիա:20-րդ դարի կին գրողներ Կատեգորիա:Ավստրիացի թարգմանիչներ Կատեգորիա:Ավստրիացի գրողներ
Շչիտկի
Շչիտկի (Щітки), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1770 թվականին։
2001 թվականի տվյալներով Շչիտկի գյուղում բնակվում էր 1 182 մարդ։ Բնակավայրը զբաղեցնում է 1166 կմ² տարածք։ Բնակչության խտությունը կազմում էր 1013,72 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Վիննիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1770 թվականին հիմնադրված բնակավայրեր
Ներեո Ռոկկո
Ներեո Ռոկկո (Nereo Rocco, ), իտալացի նախկին պրոֆեսիոնալ ֆուտբոլիստ և մարզիչ։ Իտալիայում համարվում է «կատենաչչո» ֆուտբոլային խաղաոճի հիմնադիրը։
Որպես ֆուտբոլիստ՝ նշանակալի հաջողությունների չի հասել։ Հանդես է եկել միայն իտալական ակումբներում։ Սերիա A-ում խաղացել է 287 խաղ, խփել 69 գնդակ։
Ծանոթագրություններ
Կատեգորիա:Մայիսի 20 ծնունդներ Կատեգորիա:1912 ծնունդներ Կատեգորիա:Փետրվարի 20 մահեր Կատեգորիա:1979 մահեր Կատեգորիա:Ֆուտբոլի կիսապաշտպաններ Կատեգորիա:Միլան ՖԱ մարզիչներ Կատեգորիա:Իտալացի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Իտալիայի հավաքականի ֆուտբոլիստներ
699
Մահեր
Կատեգորիա:699 Կատեգորիա:Տարեթվեր
Անդորրայի ֆուտբոլի ազգային հավաքական
Անդորրայի ֆուտբոլի ազգային հավաքական (Selecció de futbol d'Andorra), ներկայացնում է Անդորրան միջազգային ֆուտբոլային մրցաշարերում և ղեկավարվում է ֆուտբոլի ֆեդերացիայի կողմից։ Հավաքականի ՖԻՖԱ լավագույն արդյունքը վարկանշային աղյուսակում եղել է 125-րդ տեղը իսկ վատագույնը 206-րդ տեղը։
Ծանոթագրություններ
Կատեգորիա:Անդորրա Կատեգորիա:Եվրոպայի ֆուտբոլի ազգային հավաքականներ
Բեկեշևո (գյուղ, Կուգարչինսկի շրջան)
Բեկեշևո (Бекешево, Бикеш), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Լեթի
Բնակչություն
Ըստ 2015 թվականի մարդահամարի տվյալների, գյուղի բնակչությունը կազմում է 0 մարդ ։
603
Մահեր
Կատեգորիա:603 Կատեգորիա:Տարեթվեր
Լեթի
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Օնի շրջան Կատեգորիա:Հարավային Օսիա
Բոստոնի ահաբեկչություն
Բոստոնյան ամենամյա մարաթոնի ժամանակ կատարված ահաբեկչական գործողությունը տեղի է ունեցել 2013 թ. ապրիլի 15-ին։ Ճնշումային օդաքաշով առաջին ռումբը պայթել է տեղի ժամանակով ժամը 14։49-ին՝ Բոստոնի ամենամյա միջազգային թեթևաթլետիկական մարաթոնյան վազքի ավարտական հատվածում։ Մոտ 190 մ միջտարածությամբ տեղադրված մյուս ռումբը պայթել է 12 վայրկյան անց։ Ռմբարկության և դրանից հետո կատարված փոխհրաձգությունների պատճառով սպանվել է 3 և վիրավորվել 264 մարդ։ Պայթյունների վայրից ոչ հեռու ոստիկանությունը ևս 2 պայթուցիկ սարք է հայտնաբերել, որոնք ամնիմջապես ենթարկվել են ականազերծման ։
Ապրիլի 18-ին Հետաքննությունների դաշնային բյուրոն (ՀԴԲ) կատարվածի առթիվ հարուցում է քրեական գործ։ Հիմնվելով փողոցային տեսախցիկների կողմից արված տեսագրությունների վրա ՝ ահաբեկչական գործողություններում որպես կասկածյալ են դիտարկվում 2 անձ։ Շուտով պարզվում է անձանց ինքնությունը. ահաբեկչական գործողության կազմակերպիչներներն էին ամերիկաբնակ չեչեն եղբայրներ Թամերլան և Ջոխար Ցարնաևները։ Լուսանկարների հրապարակումից հետո կասկածյալներն սպանում են Մասաչուսեթսի տեխնոլոգիական ինստիտուտի ոստիկանի, գողանում ամենագնաց ավտոմեքենա և Ուոթերթաունում փոխհրաձգության մեջ մտնում ոստիկանական ջոկատի հետ։ Փոխրաձգության ժամանակ ոստիկանության աշխատակիցներից մեկը հրազենային ծանր վնասվածք է ստանում։ Կրակահերթի ընթացքում բազմաթիվ հրազենային վնասվածքներ է ստանում նաև ավագ եղբայր Թամերլան Ցարնաևը, իսկ Ջոխար Ցարնաևը փորձում է մեքենայով փախուստի դիմել՝ ճանապարհին վրաերթի ենթարկելով եղբորը։
Ապրիլի 19-ին՝ Ջոխար Ցարնաևի թաքստոցը գտնելու համար, իշխանություններն հայտարարում են աննախադեպ մարդաորսի մասին՝ խնդրելով Ուոթերթաունի և հարակից տարածքների (ներառյալ Բոստոն քաղաքը) բնակիչներին չլքել իրենց կացարանները։ Մարդաորսի ժամանակ կանգնեցվում է հասարակական տրանսպորտի, ինչպես նաև հանրային հաստատությունների և մի շարք ձեռնարկությունների գործունեությունը՝ ստեղծելով մեկուսացված քաղաքային միջավայր։ Արտակարգ ռեժիմի ավարտից հետո Ուոթերթաունի բնակիչներից մեկը, երեկոյան ժամը 7։00-ին, պատահական հայտնաբերում է Ցարնաևին, ով փորձել էր թաքնվել բնակչի տան բակում տեղադրված նավակի մեջ ։ Ձերբակալվելուց հետո Ցարնաևը տեղափոխվում է հիվանդանոց՝ փոխրաձգության ընթացքում ստացված բազմաթիվ վնասվածքների պատճառով։
Մասաչուսեթս նահանգի շրջանային դատարանի նախնական հարցաքննությանը Ջոխար Ցարնաևը մասնակցում է հիվանդսենյակից՝ հեռուստահամաժողովի ռեժիմով ։ Նիստի ժամանակ Ջոխար Ցարնաևը պնդում է, որ ահաբեկչական գործողության գաղափարական ոգեշնչողն ու գլխավոր կազմակերպիչը եղել է ավագ եղբայր Թամերլանը։ Ցարնաևը նաև հայտարարում է, որ ինքը և եղբայրը գործել են միայնակ և կապվածություն չեն ունեցել որևէ միջազգային ահաբեկչական խմբավորման հետ։ Ցարնաևը պատմում է, որ եղբոր հետ պայթուցիկներ պատրաստել էր սովորել «Ալ-Քաիդային» պատկանող եմենյան ամսագրից, և բոստոնյան ռմբակոծությունն հաջող կատարելու դեպքում եղբայրներն ուղևորվելու էին Նյու Յորք և ռմբակոծության էին ենթարկելու նաև Թայմս Սքուերը։ Ապրիլի 22-ին Ջոխարին առաջադրվում են մեղադրանքներ 30 կետով, ներառյալ՝ զանգվածային ոչնչացման զենքի կրում, հանրային գույքի ծրագրված ոչնչացում՝ մահվան ելքով և այլն ։
Ներդաշնակում
Ներդաշնակում (դաշնակում, հարմոնիզացիա), ներդաշնակության միջոցներով որևէ մեղեդու բազմաձայնումը, որի շնորհիվ այն օժտվում է լրացուցիչ արտահայտչությամբ՝ լիահնչությամբ, դինամիկական լարվածությամբ և նոր երանգով։ Որպես կանոն՝ անդրադարձնում է մեղեդու լադա-ելևէջային հատկանիշները, ինչպես նաև ներդաշնակող հեղինակի անհատական ոճը։ Ժողովրդական եղանակների ներդաշնակումը էական դեր է կատարել ազգային երաժշտական ոճերի զարգացման գործում։ Մեղեդու ներդաշնակումը նաև ներդաշնակագիտության հիմնական մեթոդներից է։
Կատեգորիա:Երաժշտագիտություն
Ալեքսանդր Դունաևսկի
Ալեքսանդր Միխայլովիչ Դունաևսկի, ռուս խորհրդային գրող, հրապարակախոս։
Հայրենական մեծ պատերազմի տարիներին հարավարևմտյան ռազմաճակատում եղել է «Պրավդա» թերթի հատուկ թղթակիցը։ Առանձին գրքով լույս են տեսել «Կոչում» (1951 թ.), «Կյանքն իրենը կվերցնի» (1956 թ.) ստեղծագործությունները։ Քաղաքացիական կռիվներին են նվիրված «Օլեկո Դունդիչ» (1960 թ.), «Գնում եմ Հաշեկի ետևից» (1963 թ.), «Գայի հետքերով» (1966 թ., հայերեն հրատարակություն 1967 թ.) փաստավավերագրական գրքերը։
Լոկոտ (գյուղ, Տուրկայի շրջան)
Լոկոտ (Ло́кіть), գյուղ Ուկրաինայի Լվովի մարզի Տուրկայի շրջանում։ Հիմնադրվել է մինչև 1565 թվականը։
1943 թվականի տվյալներով Լոկոտ գյուղում բնակվում էր 466 մարդ։
Արտաքին հղումներ
Կատեգորիա:Ուկրաինայի Լվովի մարզի Տուրկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1565 թվականին հիմնադրված բնակավայրեր
Պարպուրովցի
Պարպուրովցի (Парпурівці), գյուղ Ուկրաինայի Վիննիցայի մարզի Վիննիցայի շրջանում։ Հիմնադրվել է 1600 թվականին։
2001 թվականի տվյալներով Պարպուրովցի գյուղում բնակվում էր 487 մարդ։ Բնակավայրը զբաղեցնում է 0,58 կմ² տարածք։ Բնակչության խտությունը կազմում էր 839,66 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Վիննիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1600 թվականին հիմնադրված բնակավայրեր
Կուրումոչ (գյուղ, Վոլժսկի շրջան)
Բնակչությունը 2010 թվականին գրանցված տվյալներով կազմում էր 6697 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Վոլժսկի շրջանի բնակավայրեր
Ալեքսանդր Չայանով
Ալեքսանդր Չայանով (Александр Васильевич Чаянов, ), խորհրդային ագրարային տնտեսագետ ու գյուղական սոցիոլոգիայի տնտեսագետ և գյուղատնտեսության և կոոպերատիվների ջատագով։
Անձնական կյանք
Չայանով ծնվել է Մոսկվայում, վաճառական Վասիլի Չայանովի և գյուղատնտես Ելենա Կոնստանտինովայի(Կլեպիկովա) ընտանիքում։Նա հաճախել է Realschule (1899–1906) և Մոսկվայի գյուղատնտեսական համալսարան (1906–1911), դառնալով գյուղատնտես, նա սովորում և հրատարակում է գյուղատնտեսական աշխատություններ մինչև 1914 թվականը, որից հետո նա սկսում է աշխատել կառավարության տարբեր ինստիտուտներում։1912 թվականին ամուսնանում է Ելենա Գրիգորիևնայի հետ, ամուսնությունը տևում է մինչև 1920 թվականը ։ 1921 թվականին ամուսնանում է Օլգա Գուրևիչի հետ, նրանք ունենում են 2 տղա Նիկիտան (ծնվ. 1922) և Վասիլին (ծնվ. 1925) ։
Ռուսական հեղափոխությունից հետո
Հոկտեմբերյան հեղափոխությունից հետո, նա ծառայել է Խորհրդային կոմիտեյի գյուղատնտեսկան ռեֆորմում, և եղել է Նարկոմզեմի անդամ,զբաղեցնելով դասախոսական և վարչական պաշտոններ մի շարք համալսարաններում և ակադեմիաներում ։
Նա գյուղատնտեսական կոոպերատիվների կողմնակիցն էր, բայց թերահավատորեն էր վերաբերվում խոշոր տնտեսությունների անարդյունավետությանը։ Չայանովի թերահավատությոընը կայանում էր նրանում, որ տնային տնտեսությունները՝ հատկապես գյուղական տնային տնտեսությունները, որոնք զբաղվում են կենսապահովման գյուղատնտեսությամբ,  հակված են արտադրելու այնքան քանակի մթերք, որքան հարկավոր է գոյատևելու համար։ Նա հավատում էր, որ Խորհրդային կառավարությունը կգտնի դժվար, տնային տնտեսություններին ստիպելը համագործակցել և ավելցուկով արտադրել։ Այս տեսակետները կտրուկ քննադատվեցին Ժոզեֆ Սալինի կողմից, որպես «պաշտպանություն կուլակներից»։ Սակայն վերջիվերջո, Չայանովը ճիշտ դուրս եկավ   խորհրդային գյուղատնտեսական պլանավորման հետ կապված խնդիրնեի վերաբերյալ։
1930-ին Չայնովը ձերբակալվել է «Աշխատանքի գյուղացիական կուսակցության դեպքում» (Трудовая крестьянская партия), ԽՍՀՄ-ի պատվերով։ Կուսակցությա անվանումը վերցված էր Չայնովի գիտաֆանտաստիկ գրքից, որը գրվել էր 1920-ականներին։ Գործընթացը նախատեսում էր անցկացնել շոու-դատավարություն, սակայն ձախողվեց ամբաստանյալների ուժեղ կամքի շնորհիվ։Այնուամենայնիվ, 1932 թվականի գաղտնի դատավարության ժամանակ Չայնովը ազատազրկվեց 5 տարով Ղազախստանի բանվորական ճամբարում։ 1937 թվականի հոկտեմբերի 3-ին կրկին ձերբակալվեց, փորձեց փախուստի դիմել, սակայն կրակեցին նրա վրա, կանխելով փախուստը։
Նրա կինը՝ Օլգան նույնպես ձերբակալվեց և 18 տարի անցկացրեց աշխատանքային ճամբարում, նա ազատ արձակվեց 1955 թվականին և մահացավ 1983-ին։ Չայնովը 1987 թվականին արդարացվեց։
Չայնովի կարևոր աշխատությունները՝ Գյուղացիական ֆերմայի կազմակերպություն (առաջինը թարգմանված ռուսերեն 1925թվականին) և Ոչ կապիտալիստական տնտեսական համակարգերի տեսության վերաբերյալ առաջին անգամ թարգմանվել են անգլերեն 1966 թվականին։ Չայանովի տեսությունը գյուղական տնային տնտեսության մասին ազդեց տնտեսական մարդաբանության վրա։ Սուբստանտիվիստ Մարշալ Շահլինսը, իր տեղական արտադրության եղանակի տեսության մեջ հիշատակել է Չայնովին, սակայն ավելի ուշ հեղինակները պնդում էին, որ Չայանովի նոր-դասական տնտեսագիտության օգտագործումը պաշտպանում է ֆորմալիստական դիրքը։
Նրա գիրքը «Եղբորս ՝ Ալեքսեյի ճանապարհորդությունը գյուղացիական ուտոպիայի երկիր»(Moskva։ Gosizdat, 1920) կանխատեսվում էր որ կունենա իշխության արագ փոխանցում գյուղացիներին. նրա հերոսը արթնանում է 1984 թվականին, «մի երկրում, որտեղ գյուղը նվաճեց քաղաքը, որտեղ ձեռագործ արհեստակցական կազմակերպությունները փոխարինեցին արդյունաբերությանը»։ Եվգենի Զամյատինի «Մենք» -ի նման, այն պարունակում է աստվածաբանական տարրեր ։
Սպառման և աշխատանքի հավասարակշռության սկզբունքը
Որքան բարձր է կախվածության հարաբերակցությունը տնային տնտեսության աշխատողների միջև, այնքան պետք է աշխատողները քրտնաջան աշխատեն։Չայանովն առաջարկել է, որ գյուղացիները աշխատեն այնքան, որքան անհրաժեշտ է բավարարել իրենց կենսապահովման կարիքները, բայց որևէ դրդապատճառ չուներ այդ կարիքներից և, հետևաբար, նրանք կհանդիպեին, երբ դանդաղեցվեր ու դադարեր աշխատանքը։ Սկզբունքը, որը կոչվում էր սպառման և աշխատանքի հավասարակշռության սկզբունք, հետևաբար աշխատուժը կավելանա այնքան ժամանակ, քանի դեռ չի բավարարում (հավասարակշռում) տնային տնտեսության կարիքները (սպառումը)։ Գյուղացիական տնտեսության այս տեսակետը ենթադրում է, որ այն չի վերաճի կապիտալիզմի առանց որոշ արտաքին, ավելացված գործոնի։
Գործնականում
Գործնականում սպառումը աշխատուժի հավասարակշռության սկզբունքը նշանակում է, որ հաշվապահությունն այնքան ճշգրիտ չէ ֆերմայում, որքան սովորական ֆինանսական կապիտալիստական ընկերությունում։ Սա նրանից է, որ կապիտալի և աշխատանքի միջև տարանջատում չկա։ Հաշվապահությունն աշխատում է արհեստական ծախսերի կառուցվածքով, որը գանձում է բոլոր տեսակի ծախսերը, որոնք իրականում ֆերմայում գոյություն չունեն։ Օրինակ, աշխատավարձի և ֆերմերային տնտեսության, ինչպես նաև օրգանական պարարտանյութի և կենդանիների կերակրումը գանձվում է առևտրային (արհեստական) պարարտանյութի և կազմված կենդանիների կերակրման դեմ։ Գնված տրակտորը չորս տարվա ընթացքում դուրս է գրվում գնված արժեքի դեմ, մինչդեռ գյուղացին հաճախ գնում է երկրորդ ձեռքի տրակտոր և դրա հետ միասին օգտագործում ևս 15 տարի ։
Չայանովի ազդեցությունը
Չայանովի գաղափարները օգնել են նրան գոյատևել։ Նրա գործերը արևմտյանները հայտնաբերեցին 1960-ականների կեսերին։ Զարգացող երկրներում աշխատող գյուղատնտեսական սոցիոլոգները, մարդաբանները և էթոլոգները, որտեղ գյուղացիական տնտեսությունը շարունակում է մնալ գերակշռող, կիրառում են իրենց տեսությունը` օգնելու հասկանալ ընտանեկան աշխատանքային ֆերմայի բնույթը։ Օսմանյան կայսրությունից Հալիլ Ինալջըքը,  առաջատար պատմաբան, իր գաղափարները կիրառել է գյուղացիական հողերի վրա։
1990-ականների կեսերից սկսած, Վլադիմիր Մեգրեի «Ringing Cedars» շարքը շատ նմանություններ ունի Չայանովի հետ ։
Ծանութագրություններ
Կատեգորիա:Խորհրդային տնտեսագետներ Կատեգորիա:Խորհրդային պատմաբաններ Կատեգորիա:Խորհրդային արևելագետներ Կատեգորիա:Խորհրդային գրողներ
Գալաթայի աշտարակ
Պատմություն
Հայտնի է, որ դեռևս V դարում, այս վայրերում կառուցված է եղել աշտարակ։ Երբ ջենովացիները գրավեցին այս տարածքները բյուզանդացիներից և հիմնեցին այստեղ իրենց գաղութը, 1341 թվականին նրանք սկսեցին կառուցել պաշտպանիչ պատեր։ 1348—1349 թվականներին բլրի վրա նրանք կառուցեցին աշտարակ, որը պահպանվել է մինչ մեր օրերը։ Այն ժամանակ նրանք աշտարակը անվանեցին «Հիսուսի աշտարակ» և այն հանդիսանում էր մի ուրույն փարոս առևտրականների և ծովագնացների համար։ Պաշտպանիչ պատի որոշ հատվածներ պահպանվել են մինչ օրս։
1791 թվականին աշտարակը վերակառուցվել է։ Այն ժամանակ աշտարակի բարձրությունը կազմում էր 45 մետր։ 1832 թվականին վերակառուցումից հետո ավելացվեց աշտարակի վերին հատվածը։ Այդպես ի հայտ եկավ դիտասրահը։ Աշտարակում տեղակայված պահակախումբը հսկում էր Ստամբուլի հյուսիսային հատվածը և Ոսկեղջյուրը ։
1875 թվականին աշտարակը ձեռքբերեց ժամանակակից տեսքին մոտ էքստերիեր։ 1964-ից 1967 թվականներին աշտարակը վերակառուցվեց։ Վերակառուցվեց աշտարակի կոնաձև գմբեթը։ Այնուհետև աշտարակում տեղադրեցին վերելակ։
Ներկայումս աշտարակի վերին հատվածում տեղակայված է ռեստորան, գիշերային ակումբ և դիտասրահ։ Աշտարակը համարվում է թանգարանային օբյեկտ։
Արտաքին հղումներ
Կատեգորիա:Թուրքիայի աշտարակներ Կատեգորիա:Ստամբուլ Կատեգորիա:Բեյօղլու Կատեգորիա:Ոսկեղջյուր Կատեգորիա:Թուրքիայի ամրոցներ Կատեգորիա:Ստամբուլի շենքեր և կառույցներ Կատեգորիա:Կոստանդնուպոլիս Կատեգորիա:Ռոմանական ճարտարապետություն
Սովորական կաչաղակ
Սովորական կաչաղակ կամ պարզապես կաչաղակ (Լատիներեն`Pica pica), ճնճղուկազգիների կարգի ագռավների ընտանիքի թռչուն է։
Նկարագրությունը
Կաչաղակն ունի սև-սպիտակ փետրավորում և երկար պոչ, ինչը նրան տալիս է յուրօրինակ տեսք և դարձնում է հեշտ ճանաչվող։ Գլուխը, պարանոցը, մեջքը, երկար պոչն ու թևերը սև գույնի են, մետաղական փայլով, իսկ կուրծքը, փորիկը և թևերի ծայրափետուրները` սպիտակ։
Մարմնի երկարությունը կազմում է 45-48 սմ, կենդանի զանգվածը՝ մինչև 250 գ։
Գետնի վրա ավելի հաճախ տեղաշարժվում է ոստոստալով։ Նաև քայլում է ագռավներին բնորոշ քայլվածքով, պոչը՝ տնկած։ Թռչելիս ճախրում է ալիքաձև հետագծով։
Նստակյաց կյանք է վարում, լինում է միայնակ, զույգերով կամ երամով։
Կաչաղակն արձակում է յուրահատուկ բարձր ձայներ։ Դրանց միջոցով արտահայտում է տագնապ և վտանգի մասին զգուշացնում է իր ցեղակիցներին։
Բազմացումը
Կաչաղակն իր բույնը հյուսում է ծառերի կամ թփերի վրա։ Հյուսում է մի քանի բույն, օգտագործում է միայն մեկը։ Բույնը գնդաձև է, կառուցված է չոր ճյուղերից։
Ապրիլ ամսին մարին ածում է 4-8 երկնագույն, գորշ բծերով ձու, թուխս է նստում 17-18 օրերի ընթացքում։
Ինտելեկտը
Կաչաղակն ընդունակ է իրեն ճանաչել հայելու մեջ։ Նա այս ընդունակությանը տիրապետող փոքրաքանակ կենդանիներից է և միակ ոչ կաթնասունը ։
Ասացվածք
"Խաղողի հասածը կաչաղակն է տանում։"
Մշակույթում
Իտալացի երգահան Ջոակինո Ռոսինին ունի գրած «Գող կաչաղակը» անունով երկու գործողությամբ օպերա։
Ծանոթագրություններ
Կատեգորիա:Ագռավներ Կատեգորիա:Եվրասիայի թռչուններ
Լինք Ռեյ
Լինք Ռեյ (Link Wray, իսկական անունը՝ Ֆրեդ Լինքոլն Ռեյ, Fred Lincoln Wray Jr, ), ամերիկացի կիթառահար և կոմպոզիտոր, ով հիմնականում ձայնագրել է ռոքնռոլային գործիքային ստեղծագործություններ, այդ թվում ՝ Link Wray and his Ray Men խմբի հետ։ Նրա արվեստը վիթխարի ազդեցություն է ունեցել գարաժային ռոքի, ծանր ռոքի և, ընդհանուր առմամբ, կիթառային երաժշտության զարգացման վրա։
Լինք Ռեյի ամենաազդեցիկ ստեղծագործությունը 1958 թվականին թողարկված «Rumble»-ն է։ Այս գործիքային տրեկում ռոք-երաժշտության մեջ առաջին անգամ էլեկտրոկիթառ օգտագործեցին, այսպես կոչված, «power chord»-ը և ֆուզզի էֆեկտը ։
Բազմաթիվ ռոք-երաժիշտներ խոստովանել են Լինք Ռեյի ազդեցությունը իրենց վրա։
Փաստացի, 1960-ականների բոլոր առաջատար ռոք-երաժիշտները, ինչպես նաև՝ պանկ-ռոքի և սայկոբիլլի շատ ներկայացուցիչներ եղել են Լինք Ռեյի ազդեցության տակ։ Ջիմմի Փեյջը «Պատրաստվեք, բարձր է լինելու» ֆիլմում հիշում է. «Գիտեք՝ ես տարբեր ձայնագրություններ եմ լսել կիթառով, երբ երեխա եմ եղել... Կիթառը զնգում էր, և այդ տարբերվող հնարքները, արձագանքները ...Բայց երբ ես առաջին անգամ լսեցի «Rumble»–ն, դա այնքան խորն էր։ Իսկապես խորն էր»։
Վաղ տարիներ
Լինք Ռեյը ծնվել է 1929 թվականի մայիսի 2-ին Ֆրեդերիկ «Ֆրեդ» Լինքոլն Ռեյի (Frederick («Fred») Lincoln Wray) և Լիլի Մ. Նորրիսի (Lillie M. Norris) ընտանիքում : Լինք Ռեյը պատմում է. «Ես սատանայի ձեռքերում էի արդեն ծնվածս պահից։ Իմ մայրը հաշմանդամ էր, և տատմայրն ասել է նրան. «Որպեսզի փրկենք քո կյանքը, պետք է սպանենք նորածնին»։ Ի վերջո, նրանք վերցնում են մետաղական աքցան՝ ինձ նրա միջից դուրս հանելու համար, որի հետևանքով էլ իմ գլխի վրա երկու կողմերից սպիներ կան» ։
Ազգությամբ Լինքը երեք քարորդով հնդկացի է՝ շաունի (shawnee) ցեղից ։ Նրա մայրը երբեք եկեղեցի չէր գնում, բայց մասնակցում էր հնդկացիական ավանդույթների մաս կազմող քրիստոնեական հատուկ ծեսերի. մորից է նրան ժառանգաբար անցել ինքնատիպ կրոնասիրությունը։ Վաղ մանկությունից Լինքը ծանոթ է եղել բլյուզին և գոսպելին, բայց սլայդ-կիթառի ձայնը առաջին անգամ լսել է ութ տարեկանում՝ շրջիկ կառնավալի մասնակցից՝ Հեմբոն (Hambon) անունով աֆրոամերիկացուց, ով օգնեց լարելու Լինք Ռեյի եղբոր նոր կիթառը և ողջ ընտանիքի վրա մեծ ազդեցություն թողեց բլյուզի իր կատարումներով։ 1943 թվականին Լինքի ընտանիքը տեղափոխվում է Նորֆոլկ, որտեղ Ֆրեդերիկ Ռեյը տեղավորվում է աշխատանքի նավաշինարանում։ 14 տարեկանում Լինքը եղբոր հետ առաջին անագամ փորձում է խումբ հավաքել ավանդական ջազ կատարելու համար։ Այդ ժամանակ Լինք Ռեյի վրա հսկայական ազդեցություն ուներ Չետ Էթկինսի կիթառային շարժուձևերը ։ 15 տարեկանում քսան դոլարով Լինք Ռեյը մի ամբողջ գիշեր կիթառ նվագել սովորեց քանթրի էնդ վեսթերն երաժիշտ Թեքս Ռիտտերի մոտ։ 1945-1947 թվականներին Լինքը նվագում էր Շերիֆֆ Թեքս Դեվիսի (Sheriff Tex Davis) հետ ։
Երբ Լինք Ռեյին զորակոչեցին բանակ, նա հայտնվեց Կորեական պատերազմում։ Այստեղ Լինք Ռեյը հիվանդացավ տուբերկուլյոզով, որի արդյունքում զրկվեց թոքից։ 1956 թվականին Լինք Ռեյը տեղափոխվում է Վաշինգտոն, իսկ այստեղից՝ Աքոքեք, Մերիլանդ (Accokeek, Maryland)։
Կարիերայի սկիզբ
Բանակից վերադառնալուց հետո Լինքը իր եղբայրներ Դագի և Վերնոնի հետ ձևավորում է իր առաջին՝ Lucky Wray and the Lazy Pine Wranglers խումբը։ «Lucky»՝ «հաջողակ», մականունը Ռեյ եղբայրներից Վերնոնին էր պատկանում նրա՝ մոլախաղերում հաջողակ լինելու պատճառով ։ Այդ ժամանակ Վերնոնը խմբում հարվածային գործիքն էր նվագում և երգում։ Ավելի ուշ նրանք փոխում են խմբի անունը՝ Lucky Wray and the Palomino Ranch Hands: Վաշինգտոն տեղափոխվելուց հետո խմբին միացավ բասիստ Շորտի Նորտոնը, նրանց հետ միաժամանակ նվագում էր նաև Դիքսի Նիլը ։ Նրանք քանթրի և սվինգ էին նվագում, բայց Լինք Ռեյը պնդում էր, որ իրենց վրա նշանակալի ազդեցություն են թողել բլյուզ-կատարողներ Լիդբելլին և Էլմոր Ջեյմսը։ Վերնոնը ընտրեց Ռեյ Վերնոն (Ray Vernon) մականունը։ Խումբը համագործակցում էր տեղի կոմպոզիտորների հետ և 1956 թվականին մասնակցեց ամենօրյա Milt Grant’s House Party հեռուստաշոուին։ 1956 թվականին Lucky Wray and the Palomino Ranch Hands-ը իր առաջին ձայնագրություններն է անում Starday Records-ում։ Մոտավորապես այդ նույն ժամանակ տեղացի լեյբլ Kay-ը հրատարակեց այդ և նոր ձայնագրությունները EP տարբերակով։ Աստիճանաբար խմբի ոճը փոխվեց։ Սպիտակ երաժիշտը, որը ռոքնռոլ էր կատարում, այդ ժամանակ կարող էր հաջողության հասնել կամ փոփ, կամ քանթրի ոճի հնչողության շնորհիվ։ Ինքը՝ Լինք Ռեյը, փորձում էր «սև» բլյուզը կոշտ և ագրեսիվ կատարել՝ նմանօրինակ երաժշտության բոլորովին այլ մոտեցում մատուցելով զանգվածային ունկնդիրներին։ Այդուհանդերձ, «սպիտակ» ռոքնռոլի՝ ռոքաբիլլի ազդեցությունը Lucky Wray and the Palomino Ranch Hands-ի վրա վիթխարի էր։ Միևնույն ժամանակ Լինքի ոճի ձևավորման վրա ներգործել է նաև ռոքնռոլային կիթառահար Դուեն Էդդին (Duane Eddy) : Այդ ժամանակ թոքը հեռացնելու պատճառով բժիշկները արգելում են Ռեյին երգել։ Վոկալային դերերգերը կատարելը լրիվությամբ դառնում է Վերնոնի պարտականությունը, իսկ Լինքը ամբողջովին նվիրվում է կիթառի վրա աշխատելուն։
Rumble: 1958 թվական
Խմբի ելույթներին մասնակցում էր նաև Միլթ Գրանտը (Milt Grant), ով փաստորեն կատարում էր Ray Men-ի մենեջերի պարտականությունները։ Նա «Rumble»-ի ձայնագրությունը ուղարկեց պրոդյուսեր Արչի Բլեյերին՝ Cadence Records: Նա Լինք Ռեյին հրավիրեց ձայնագրման, ինչի համար շուտով զղջաց, քանի որ Լինքը, որպեսզի ծանրակշիռ և «կենդանի» ձայն արտաբերեր, անցքեր էր բացում ուժեղացուցիչների և կոլոնկաների վրա (ավելի ուշ այս էֆեկտը օգտագործում էին 60-ականների սկզբի ծանր կատարողները՝ The Kinks և The Sonics), ինչպես նաև միկրոֆոնը դնում էր անմիջապես կոլոնկաների կողքին (Լինքին թվում էր, որ հակառակ դեպքում ձայնը ստացվում էր «too clean»՝ «բավականին մաքուր») ։ Մրի կողմ դրած ծայրաստիճան տհաճությունը, որը Բլեյերի մոտ առաջացել էր տեխնիկայի հանդեպ նրա՝ նման վերաբերմունքից, պրոդյուսերը որոշեց, որ բասը կեղծ ձայն է հանում, և մերժեց ձայնագրումը։ Սակայն ձայնագրությունը անսպասելիորեն դուր եկավ նրա աղջկան, և վերջինս նպաստեց դրա թողարկմանը որպես սինգլ (1958 թվականի մարտի 31-ին)։ Հենց նրա առաջարկով էլ վերջնական տարբերակը կոչվեց «Rumble»: Անվանման այս տարբերակը ակնարկում էր «Արևմտակողմյան պատմություն» մյուզիքլը, որպես սինգլի վերնագիր՝ նշանակում էր «ավազակային փոխհրաձգություն»(«ramble»-ի հականունը՝ «զբոսանք»։ «Rumble»-ը լսելու ժամանակ հենց « Արևմտակողմյան պատմության» մեջ առկա փոխհրաձգության տեսարանները ասոցացվեցին Արչի Բլեյերի աղջկա մոտ)։ Իսկապես, «Rumble»-ի հնչողությունը այդ ժամանակների համար բավականին կոշտ էր։ Փիթ Թաունսենդը ասել է. «Ես հիշում եմ, որ առաջին անգամ բավականին դժվար էր այն լսելը ։ Հենց նրանով ի հայտ եկավ գարաժային խելագար սաունդը»։ Կիթառի չարագուշակ, մռայլ հնչողության հետ միասին, ուր համադրվում էին կիթառային «ծանրությունը» և վիբրատոյի էֆեկտը, «վտանգավոր» անվանումը բերեց նրան, որ մի քանի ռադիոկայանների արգելվեց հնչեցնել «Rumble»-ը (զգուշանալով, որ այն կնպաստի դեռահասների շրջանում հանցագործությունների աճին)՝ ռոք-երաժշտության մեջ առաջին անգամ էր արգելքը վերաբերում գործիքային ստեղծագործությանը։ Նույնիսկ երբ խումբը հանդես էր գալիս խոշոր շոուի ժամանակ, հաղորդավար Դիք Կլարկը չհամարձակվեց բարձրաձայն արտասանել ստեղծագործության անվանումը։ Սակայն արգելքը միայն բորբոքում էր հանդիսատեսի հետաքրքրությունը, և երգը հիթ դարձավ ինչպես ԱՄՆ-ում (գրավելով 16-րդ տեղը ազգային հորիզոնականում), այնպես էլ Մեծ Բրիտանիայում։
Համարվում է, որ Լինք Ռեյի ներդրումը կիթառային ռոք-սաունդի զարգացման մեջ հսկայական կլիներ, եթե անգամ «Rumble»-ից հետո ոչ մի ստեղծագործություն նա չձայնագրեր։ Հենց այստեղ է առաջին անգամ կիրառվել «power chord» -ը, որի վրա էլ ռոք-երաժշտության մեջ կառուցվում է ռիֆֆները։ Այստեղ այդ ժամանակների համար անսովոր մռայլ և ծանր ձայնը, ըստ էության, դարձավ ելակետ՝ դասական ռոքի զարգացման համար (չէ որ դասական ռոքի առաջին ստեղծագործությունը՝ «You Really Got Me» The Kinks, որպես այդպիսին դարձավ ռիֆֆի նորարական կիրառման շնորհիվ, որը հիմնված էր «power chord»-ի վրա) ։ Քանի որ «Rumble»-ում ներդրված էր կիթառի ծանր ձայն, և խեվի-մետալը, և պանկ-ռոքը ուղղակիորեն ծագում են այդ սինգլից. Միաժամանակ ակնհայտ է, որ «Rumble»-ի հնչողությունը ազդել է սյորֆ-երաժշտության կազմավորման վրա (Դիք Դեյլի հետ համատեղ Ռեյ Լինքին կարելի է համարել այս ժանրի հիմնադիրը)։ «Rumble»-ը, ըստ որոշ վերսիաների, համարվում է գարաժային ռոքի ոճում առաջին երգը՝ նրա կոշտ ձայնը, անկասկած, ներգործել է 1960-ականների գարաժի վրա։ 1964-1966 թվականներին The Who խումբը ևս կրել է Լինք Ռեյի ազդեցությունը, ինչը խոստովանել է խմբի լիդեր Փիթ Թաունսենդը. և իրոք, բրիտանական հեղինակավոր խմբի կիթառային ագրեսիվ ձայնը և ոճը շատ է հիշեցնում «Rumble» -ը և Լինք Ռեյի այլ վաղ ռոքնռոլային կատարումները։ Փիթ Թաունսենդից բացի, «Rumble»-ի և Լինք Ռեյի ունեցած ազդեցության մասին խոստովանել են 1960-ական թվականների գրեթե բոլոր ռոք-երաժիշտները՝ Փոլ Մաքքարթնին, Ջիմմի Փեյջը, Ջեֆֆ Բեքը, Ջիմմի Հենդրիկսը, Մարկ Բոլանը, Նիլ Յանգը, Բոբ Դիլանը։ Պրոդյուսեր Ռիչարդ Գոտտերերը ասել է՝ «Դա վճռորոշ ձայնագրություն եղավ, այն շատ բան փոխեց հետագայի կիթառային երաժշտության մեջ»։ Համերգների ժամանակ ԼԻնք Ռեյը իր առաջին ստեղծագործությունները կատարում էր ավելի ծանր տարբերակով՝ ակտիվորեն կիրառելով կիթառային էֆեկտները, ֆուզզը և ֆիդբեքը։ Լինք Ռեյի բեմական կերպարը՝ սև կաշվե բաճկոնով, մուգ ակնոցներով, ոգեշնչել է The Rolling Stones-ին և 1960-ականների մյուս խմբերին ձևավորելու իրենց ագրեսիվ իմիջը։